


Grundriskberegninger ved KULBRINTEforureninger

Overordnede vejledninger til anvendelse af GrundRisk kan findes her: https://miki.rm.dk/x/hwExCQ
En vejledning om hvordan vi i Region Midtjylland ønsker at GrundRisk anvendes kan findes her: https://miki.rm.dk/x/iQExCQ
Erfaringen viser, at kulbrinteforureninger sjældent udgør en risiko for grundvandsressourcen. Hvis man udfører beregninger for oliestoffer i GrundRisk vil man i de fleste tilfælde komme frem til et resultat som indikerer en grundvandsrisiko. Derfor er det vigtigt at vælge værdierne for parametrene, så de afspejler forureningssituationen mest troværdig og ikke mest konservativ. I det efterfølgende gives der nogle tips til beregninger med oliestoffer.
overordnet
Ved en beregning vil man almindeligvis holde beregningsresultatet fra en opblanding i en eksisterende eller fiktiv indvinding op imod kriteriet for totalkulbrinter i grundvand, 9 mg/l. Der må gerne foretages flere beregninger, f.eks. med en lidt mere konservativ parametervalg eller at der kun afviges ved nogle få parametre fra værdier foreslået af systemet. Peger denne type beregninger på ingen risiko, er der ikke behov for flere beregninger. Hvis der foretages flere beregninger, vælges den beregning som man vurderer, giver et resultat som ligger tættest på virkeligheden. 
stofvalg
Der skal vælges et modelstof som kan repræsentere den fundne kulbrintefraktion:

AI-genereret indhold kan være ukorrekt.]
I praksis vil man vælge mellem hexan og dodecan, da forureninger med tungere kulbrinter er for lidt mobile til at der kan foretages troværdige beregninger i GrundRisk. 
beregningsmodel
Almindeligvis vil der vælges model 1 eller 3.
nedbrydning
Nedbrydning vælges til, altså vælges der 1. ordens nedbrydning.
Koncentration
Koncentrationen skal være et godt bud på en forureningskoncentration som repræsenterer hele arealet som beregningen fortages for. Det kunne være et gennemsnit mellem den laveste og højeste målte koncentration målt indenfor arealet eller mere avancerede gennemsnitsberegninger, hvor forskellige målinger repræsenterer et delareal.

Areal
Bedste bud for ”hotspot”, her skal man være opmærksom på længden af fladen påvirker den beregnede koncentration 100 m nedstrøms, men ikke forureningsfluxen.
infiltration
Der kan regnes med den infiltration som kommer fra GEUS-beregneren som på side stammer fra DK-modellen og står for nettoinfiltrationen på stedet. Her skal man tage stilling til om al vand infiltreres til magasinet som man fortager risikovurdering for. Dette betyder at infiltrationen ofte kan reduceres betragteligt. En reduktion af infiltrationen påvirker slutresultatet proportionalt. Ved et nogenlunde ordentlig dæklag, skal man ikke vær bleg for en reduktion med en faktor 10.
Afstand til magasin
Ved OSD vil man regne med afstanden mellem forureningen og det først forekommende betydende magasin. Ved indvindingsopland udenfor OSD vil man regne med afstanden mellem forurening og det magasin, hvor pågældende vandværk indvinder fra. Des længere afstanden er, des større andel bliver nedbrudt.
nedbrydningsrate
Som udgangspunkt kan de anbefalede værdier for aerob nedbrydning (kan ses under horisontal transport) anvendes. Hvis man er tvivl ift. aerobe forhold, kan f.eks. anvende 1/10 del af den anbefalede rate.
Grundvandshastighed
Den hydrauliske konduktivitet vil almindeligvis beregnes vha. den hydrauliske gradient og de anbefalede parametre dertil.
kontrolpunkter
For OSD indsættes en fiktiv indvinding på 10.000 m3/år 100 m nedstrøms for kilden. For et indvindingsopland udenfor OSD indsættes indvindingen med den faktuelle afstand fra kilden og en indvindingsmængde som svarer til et gennemsnit over de sidste 5-10 års indvinding.
Bemærkningsfelter
Alle valg skal noteres og begrundes i de tilhørende bemærkningsfelter.

Fraktion

Modelstof

C6-C10 Hexan (CeHua) eller n-oktan (CsHzs)

>C10-C15 Dodecan (Ci2Has)

>C15-C20 Pentadecan (CssHz)

>C20-C35 Pentadecan (CisH) eller Pentacosan (CasHez)





